stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Sivuhenkilöt > Roni Jalava

Roni Jalava (es. Henri Kaisla, 2012–2013) oli Talen vanha kaveri Tampereelta ja oli tullut etsimään vuokra-asuntoa Helsingistä väittäen päässeensä opiskelemaan kuvataidelukioon. Hänet nähtiin ensi kerran, kun tämä otti kiinni varkaan, joka oli varastanut Matleena Rintalan laukun. Hän ihastui ensisilmäyksellä Matleenaan ja Matleena Roniin. Roni joutui pettymään kun näytti, että Matleena valitsee Talen hänen sijastaan, mikä paljastuikin silkaksi vahingoksi. Kun Matleena alkoi seurustella Ronin kanssa, Tale sai selville, että Ronin pitäisi opiskella lontoolaisessa sisäoppilaitoksessa. Muuten Roni ei saisi euroakaan isoisänsä mittavasta perinnöstä. Syksyllä 2013 Marianna Kurki ilmiantoi Ronin olinpaikan tämän vanhemmilleen, jotta hän voisi muuttaa Heidin kämppikseksi ja Ronin isä tuli hakemaan poikansa takaisin Tampereelle.
Sivuhenkilöt > Roope

Roope (es. Karri Somppi, 2009) on sarjassa syksyllä 2009 esiintynyt poika. Roope oli Pepin, Oonan, Heidin, Joonatanin ja Miron kanssa samalla luokalla. Roope oli Emilian poikaystävä, mutta yritti iskeä Pepin kotibileissä. Lopulta Emilia jätti Roopen kun Peppi ja Roope päätyivät sänkyyn.
Sivuhenkilöt > Roope Hänninen

Roope Hänninen (es. Juuso Väätäinen, 2002–2003) työskenteli Club Geelissä baarimikkona ja esiintyi satunnaisesti sarjassa.
Sivuhenkilöt > Rosmarine Duncker

Rosmarine Duncker (es. Mirja Oksanen, 2018) on Mustavaarojen rikas tuttu, joka tuli Taalasbiiliin korjauttamaan autonsa. Hän iski silmäsä Kari Taalasmaahan ja yritti tuloksetta houkutella tämän kanssaan sänkyyn.
Sivuhenkilöt > Rönkkö

Rönkkö (es. Joni Saarela, 2014) oli rikollinen, joka haki apua Katariina Mäkelän salaklinikalta ja päätyi uhkailemaan Katariinaa. Sebastian Vuorela ja Sergei Kuula hoitivat Rönkön vankilaan, josta Rönkkö suuttui ja lupasi kostaa. Myöhemmin Rönkkö karkasi vankilasta ja tuli Katariinan salaklinikan hyväntekeväisyysjuhliin, jossa aloitti ammuskelun. Katariina ampui Rönkköä, mutta tämä selvisi. Paula Sievinen kuoli Rönkön ammuskelun seurauksena. Ammuskelun jälkeen Rönkköä ei ole sarjassa nähty.
Sivuhenkilöt > Saga Korkiakoski

Saga Korkiakoski (es. Susanna Snellman, 2019, 2022, lopputeksteissä myös nimillä Hallituksen jäsen ja Hallituksen puheenjohtaja) on Mustavaara-yhtiön hallituksen jäsen, joka järjesti Gunnar Mustavaaran tekemät muutokset yhtiölle, kun tämän adoptiotytär Camilla Mustavaara oli luopunut osakkeistaan. Myöhemmin Saga oli kutsunut hallituksen paikalle kokoukseen, jossa käsiteltiin Gunnarin jatkoa hallituksen puheenjohtajana, sillä Gunnar ja Dahlia Mustavaara olivat mokailleet yhteistyökumppaneiden edessä. Ennen lopullista äänestystä paikalle ilmaantui Sabrina Mustavaara, joka oli ostanut Camillan osakkeet. Sabrinasta tuli tämän myötä uusi puheenjohtaja ja silminnähden tyytyväinen Saga poistui paikalta muun hallituksen mukana. Myös hän itse toimi hallituksen puheenjohtajana irtisanoessaan Aki Nikkisen toimitusjohtajan virasta kevätkauden lopulla vuonna 2022, kun Aki oli joutunut Noel Axelssonin lavastamana syylliseksi skandaaliin, joka aiheutti yhtiölle mainehaitan. Tämän jälkeen hän valitsi yhdessä muun hallituksen kanssa Akin seuraajaksi Noelin, joka lopulta vaihtoi yhtiön nimen Axelsson Companyksi. Tämän jälkeen hahmoa ei olla sarjassa nähty. Sagan nimeä ei ole mainittu sarjassa kertaakaan, mutta Aki kutsui häntä hallituksen puheenjohtajaksi kun sai häneltä puhelun.
Sivuhenkilöt > Saini Perälä

Saini Perälä (es. Leena Rapola, 2007, 2008) on Maarit Salinin kahden toistaiseksi uusimman kirjan kustannustoimittaja. Kun Johan sopan keitin -kirja julkaistiin, hän vaati, että Ulla ja Seppo Taalasmaan on oltava yhdessä julkaisutilaisuudessa. Tilaisuus päättyi Ullan yllätyskosintaan, johon Seppo vastasi kieltävästi. Myöhemmin Aaro Vaalanteesta kertovan Murhamaisterit-kirjan julkaisutilaisuudessa Perälä toi Paula Sievisen vastoin tämän tahtoa julkisuuteen. Paula nimittäin oli yksi kirjan päähenkilöistä, mutta hänen nimensä oli muidenkin henkilöhahmojen mukaisesti muutettu.
Sivuhenkilöt > Sairaanhoitaja

Sarjassa tuntematon sairaanhoitaja nähtiin sarjassa vaihtelevasti. Hänet nähtiin ensimmäisen kerran jo vuonna 2004 ja sittemmin vuosina 2010–2014. Vuonna 2004 hän hoiti Seppo Taalasmaan sydänkohtausta. Myöhemmin oli muun muassa Katariina ja Miika Mäkelän kollega. Hän on ollut myös ylilääkärin sijainen ja hoitanut ylilääkärin tehtäviä. Vuonna 2010 hän huomasi Ismo Laitelan pernaleikkauksen virheen, eli sisälle unohtuneen sideharson, mikä aiheutti Ismon leikkaushaavan tulehduksen ja verenmyrkytyksen. Hän käsitteli myös Ismon syövän tilannetta ja Katariinan hämäriä työkuvioita sairaalassa. Syksyllä 2013 Ismon pyörtyttyä kadulla ja saatuaan verenmyrkytyksen hän otti Ismon sairaalassa vastaan. Helmikuussa 2014 hän kertoi Ismolle, että Ismo on täysin parantunut syövästä. Hän oli myös mukana muutamissa johtokunnan kokouksissa. Kun Kalle halusi ottaa Larin mukaan työmatkalle Intiaan, mutta hänen mielestään idea ei ollut hyvä sairaalan kannalta ja hän kieltäytyi Kallen pyynnöstä saada ottaa Lari mukaan.
Sivuhenkilöt > Sami Kosonen

Sami Ilmari Kosonen (1. huhtikuuta 1983 – 13. syyskuuta 2018, es. Rauli Ylitalo, 2015–2019) oli ammatiltaan poliisi. Sami nähtiin ensimmäisen kerran jo silloin, kun Aaro Vaalanne antautui poliisille. Hänet tunnettiin tällöin Linda Eerikäisen kollegana ja ystävänä. Sittemmin Kosonen on ollut mukana tutkimassa muun muassa Heikki Pohjosen murhaa, Elias Vikstedtin kuolemaa sekä Anton Heleniuksen katoamista. Keväällä 2017 hän tapasi baarissa Kalle Laitelan ja esittäytyi tälle nimellä Petteri. Baari-illan jälkeen hän vangitsi Kallen kellariinsa. Se kuitenkin paljastui valheeksi, sillä oikeasti he halusivat napata Mikael Salon.
Myöhemmin Sami kävi Kallen kanssa treffeillä ja pari suuteli. He alkoivat seurustelemaan, mutta Samin saatua tietää Kallen alkoholiongelmasta hän hyvästeli Kallen. Myöhemmin he sopivat riitansa ja yrittivät tulla toistensa kanssa toimeen, mutta Kallen saunassa suorittaman ”koskettelun” takia heidän välinsä olivat taas poikki. Sittemmin he jatkoivat seurustelua, vaikka kummatkin olivat Tinderissä ja Kalle tapasi siellä toisia miehiä.
Sami lähti vaarallisen rikollisen perään ja hänen työparinsa loukkaantui. Myöhemmin Sami törmäsi samaiseen rikolliseen ja tämä puukotti häntä. Puukotuksen jälkeen Sami muutti Kallelle, mutta parannuttuaan hän muutti jälleen pois Kallen luota. Sami ja Kalle jatkoivat yhdessä, mutta erosivat Kallen myönnettyä Samille, että hän oli pettänyt tätä ja tartuttanut klamydian. Myöhemmin he kuitenkin palasivat yhteen. Kalle oli tosin kiinnostunut myös ex-poikaystävästään Larista eikä tiennyt, mitä hänen pitäisi tehdä Kososen suhteen.
Kosonen murhattiin jaksossa 3500. Ulla Taalasmaa löysi Kososen puukotettuna hissistä varhain aamulla. Murhaajaksi paljastui Tyyne Puustisen lapsenlapsi, Tero Puustinen. Tero Puustinen oli Kalle Laitelan alainen, jonka kanssa oli pettänyt Samia ja sitä kautta saanut klamydian, jonka tartutti tietämättään Samiin. Murhan motiiviksi selvisi Teron pakkomielle Kalleen. Kalle oli juuri ennen murhaa antanut potkut laitoshuoltajana työskentelevälle Terolle, joka vielä potkujen jälkeenkin ahdisteli Kallea. Tero saapui Kallen oven taakse, jossa Sami oli ruuvaamassa nimikylttiä oveen parin muutettua yhteen. Sami pyysi Teroa poistumaan ja saattoi hänet hissiin, jossa Tero puukotti Samin kuoliaaksi. Puustisen sormenjäljet murha-aseessa paljasti tekijän. Tero Puustinen myönsi myös tappaneensa mummonsa, Tyyne Puustisen.
Sivuhenkilöt > Sami Pajola

Sami Pajola (es. Tommi Saarinen, 2006–2008) oli Heli Sievisen koulukaveri, jonka kanssa hän ystävystyi. Sami oli homoseksuaali ja auttoi Heliä tulemaan ulos kaapista. Sami työskenteli Kentaurissa, kunnes muutti pois Helsingistä.
Sivuhenkilöt > Sami Ropponen

Sami Ropponen (es. Ilja Peltonen, 2001) uhkaili Jaana Niemistä veitsellä koska halusi erään puhelimen, joka oli jätetty Jaanan taksiin. Jaana palautti puhelimen löytötavaratoimistoon, mutta ei sim-korttia, koska Teemu oli vahingossa laittanut sim-kortin omaan puhelimeensa. Hän meni Jaanan ajamalla taksilla Hernesaareen, jossa hän veitsellä uhaten vaatii SIM-korttia, jossa on ”firman tärkeimmät kontaktit”. Poliisi lopulta nappasi hänet, mutta tapaus järkytti syvästi Jaanaa, joka jätti taksinkuljettajan työn kokonaan.
Sivuhenkilöt > Sari

Sari (es. Jutta Lehtinen, 2001) on kahden jakson ajan sarjassa esiintynyt naispuolinen henkilö, joka oli mukana Aleksi Salinin ja tämän silloisen naisystävän Petra Rinteen tupaantuliaisissa. Hänen kanssaan samassa porukassa oli Tupu, joka tartutti Saku Salinille klamydian.
Sivuhenkilöt > Sari Järvenpää

Sari Järvenpää (es. Sonja Pekkola, 2001–2002) toimi Miia Laitelan omalääkärinä tämän saatua tietää sairastavansa syöpää. Hän keskusteli Miian kanssa ja hoiti tämän sairauteen liittyviä asioita. Tohtori Järvenpäätä ei juurikaan kutsuttu nimeltä sarjassa.
Sivuhenkilöt > Samuli Palokoski

Samuli Palokoski (es. Ville Kettunen, 2019–2020) opiskelee aineenopettajaksi, ja hän on tehnyt sijaisuuksia lukiossa, jota Pihlajakadun nuoret käyvät.
Tullessaan sarjaan Samuli oli muuttamassa Victoria Saaren kanssa Pihlajakadulle. Pian selvisi, että asunto oli vuokrattu myös Jannelle ja Talelle, joten Samuli ja Victoria joutuivat muuttamaan pois asunnosta. Sittemmin Samuli ja Victoria muuttivat Talen kanssa samaan asuntoon asumaan.
Lenkillä Samuli törmäsi Kalle Laitelaan, joka kiinnostui Samulista. Hän teki kuitenkin selväksi tälle, ettei ole kiinnostunut miehistä. Samuli osoittautui mustasukkaiseksi Victoriasta, johon oli ihastunut. Samuli ei pitänyt Jannesta, joka yritti hetken aikaa saada Victorian itselleen. Samuli alkoi myöhemmin seurustelemaan Aino Kaukovaaran kanssa, joka muutti hänen, Talen, ja Victorian kämppikseksi kimppakämppään.
Maaliskuussa 2020 Samuli ja humalainen Victoria vaihtoivat suudelman, jonka myös Aino näki. Pian Victoria tajusi, että hän saattaisikin pitää Samulista enemmän kuin ystävänä. Hän kuitenkin päätyi treffeille entisen poikaystävänsä ”Viljamin”, Ainon veljen Sampo Kaukovaaran kanssa, joka oli seurustellut Victorian kanssa vain rahan takia. Samuli ja Victoria riitelivät asiasta, minkä jälkeen Samuli ja Tale päättivät lähteä varjostamaan treffejä. Matka sai kuitenkin traagisen käänteen, kun Samuli ajoi vahingossa auton eteen juosseen Victorian yli. Victoria menehtyi saamiinsa vammoihin sairaalassa.
Samuli työskenteli Moose-kahvilassa, mutta hän irtisanoutui kahvilasta erottuaan siellä työskentelevästä Aino Kaukovaarasta. Tämän jälkeen Samuli aloitti työt majatalo Amandassa tarjoilijana Elina Taalasmaan alaisena. Samalla hän muutti asumaan Amandaan työsuhde-etuna, Elinan viereiseen huoneeseen. Jo Elinan ensimmäisenä työpäivänä Amandassa Samuli ihastui tähän ja he päätyivät sänkyyn. Samuli ei tosin tuolloin tiennyt että Elina on hänen ystävänsä Talen äiti. Asia selvisi vasta seuraavana aamuna, kun Tale näki Samulin ja Elinan suutelevan Amandan käytävällä. Myöhemmin he päätyivät uudestaan sänkyyn, minkä jälkeen pari päätti antaa asioiden edetä omalla painollaan ja katsoa tulisiko heistä paria. Vähän myöhemmin he (Elinan aloitteesta) päättivät alkaa seurustella virallisesti. Elina kuitenkin päätti suhteen tajuttuaan, ettei rakasta Samulia. Hieman myöhemmin Samuli irtisanoutui Amandasta ja muutti Tallinnaan ylläpitämään Moosea Jiri Viitamäen kanssa.
Sivuhenkilöt > Seireeni

Seireeni (es. Martina Aitolehti 2015, 2016, 2018) on Camilla Mustavaaran palkkaama palkkamurhaaja, joka murhasi Heikki Pohjosen. Myöhemmin Seireeni uhkasi Ismo Laitelaa tämän kodissa, koska halusi saada selville, missä Liisa Salo on. Camilla soitti Seireenille vuonna 2018 esitetyssä jaksossa ja palkkasi tämän murhaamaan Aki ja Alissa Nikkisen. Sanni Taalasmaa onnistui vahingossa estämään Akia juomasta myrkytettyä viiniä, mutta Alissa juotuaan myrkytetyn viinin joutui sairaalaan teho-osastolle ja vaipui koomaan. Saatuaan Camillalta palkkansa tästä murhasta, joka tosin jäi vain yritykseksi, Seireeni poistui jälleen kuvioista.
Sivuhenkilöt > Selina

Selina (es. Heidi Hilpinen, 2014, 2015) oli Marianna Kurjen nuoruuden ystävä, joka vajosi psykoosiin erottuaan poikaystävästään. Selina asui tapahtumien aikaan Mariannan kanssa, jonka vuoksi kaikki syyttivät Mariannaa Selinan tilasta. Selina ei koskaan parantunut ennalleen.
Sivuhenkilöt > Selinan äiti

Selinan äiti (es. Annina Rubinstéin, 2014, 2015) pitää huolta psykoosiin vajonneesta tyttärestään. Selinalla ja tämän äidillä oli ennen Selinan sairastumista lämpimät ja rakastavat välit. Myöhemmin Selinan äiti syytti Mariannaa pettymisestä.
Sivuhenkilöt > Sotilasmestari Siekkinen

Siekkinen (es. Juha Svahn, 2001) oli sotilasmestarina yksikössä, jossa Saku Salin suoritti asepalvelustaan. Siekkinen simputti Sakua ja tämä teki hänestä valituksen, minkä johdosta Siekkinen sai varoituksen ja Saku siirrettiin jatkamaan palvelusta toisessa varuskunnassa.
Sivuhenkilöt > Sinna Jokinen

Sinna Jokinen (es. Susa Saukko, 2002) oli Aleksi Salinin koulukaveri, joka oli jonkin aikaa Sofia Salinin hoitajana. Hoidellessaan Sofiaa ja ollessaan sitä kautta myös tekemisissä Aleksin kanssa hän ihastui Aleksiin ja pari vaihtoikin muutaman suudelman, mutta mitään suurempaa heidän välilleen ei kehittynyt, vaikka Sinna olisikin niin halunnut.
Sivuhenkilöt > Siponen

Siponen (es. Juhani Rajalin, 2012) oli sarjassa esiintynyt kirurgi ja Katariina Mäkelän kollega.
Sivuhenkilöt > Siru Koivisto

Siru Koivisto (es. Heli Sirviö, 2005) oli SnowTeamilla töissä sihteerinä. Hänellä oli ollut pomonsa Ossi Puolakan kanssa yhden yön juttu. Elina Taalasmaan, joka käytti vielä silloin sukunimeä Ekholm, päästessä SnowTeamiin töihin Siru tuli katkeraksi pomonsa Elinaan kohdistamasta huomiosta. Kun Elinan piti esitellä asiakkaille piirtoheittimen kautta esitystä ruokatarjoilusta, Siru oli kirjoittanut esille laitettavalle kalvolle ”Elina Ekholm on lutka, joka nai pomoaan”. Tästä seurauksena oli se, että niin Elinan kuin SnowTeaminkin maine meinasi kärsiä. Kun Ossi sai tietää, kuka kalvon tekemisen takana oli, hän antoi Sirulle potkut. Lopulta paljastui, että kalvo oli osoitettu kostoksi Ossille. Siru oli korviaan myöten rakastunut Ossiin ja valehteli Elinalle, että Ossi oli pakottanut Sirun tekemään abortin, kun tämä oli tullut raskaaksi. Se ei kuitenkaan ollut totta vaan yksi uusi tapa kostaa Ossille se, ettei tämä rakastanut Sirua.
Sivuhenkilöt > Sirviö

Sirviö (es. Aku Laitinen, 2013) oli Heiskasen kätyri ja vankilakaveri, joka nähtiin sarjassa maaliskuussa 2013. Sergei ja Sebastian kaapasivat vahingossa tämän lapsen, luullen sitä vainoojan eli Heiskasen lapseksi. Heiskanen kuitenkin kertoi, että se ei ollutkaan hänen lapsensa. Kun Sebastian ja Sergei veivät lapsen takaisin, Sirviö pääsi selville kaappauksesta ja hyökkäsi Sergein kimppuun, mutta Sergei ja Sebastian pääsivät karkuun.
Sivuhenkilöt > Simo Hakala

Simo Hakala (es. Antti Vappula, 2001) oli Ken Ojalan koulukaveri, joka Kentsun johdolla yhdessä heidän kaveriporukkansa kolmannen osapuolen Vesa Oittisen kanssa kiusasi Teemu Korhosta koulussa ja jonkin verran myös koulun ulkopuolella. Alettuaan seurustelemaan Teemun kaksoissiskon Aamu Korhosen kanssa Kentsu kuitenkin käski Simoa ja Vesaa lopettamaan Teemun kiusaamisen.
Sivuhenkilöt > Simo Heikinjuntti

Simo Heikinjuntti (es. Jussi Johnsson, 2003, 2004) on Laura Kivirannan lapsuudenystävä Kempeleeltä. Simo oli ihastunut Lauraan, mutta Laura rakasti silloista miestään Karia eikä Simo koskaan kertonut tunteistaan Lauralle.
Sivuhenkilöt > Skäbä

Sakari ”Skäbä” Kämäräinen (es. Marko Äijö, 2014, 2019 ja 2023) oli muusikko, joka esiintyi Moosessa. Skäbä oli myös Maria Mustosen entinen miesystävä. Kun Iida Mustonen etsi isäänsä, hän luuli hetken aikaa Skäbän olevan hänen isänsä. Skäbä esiintyi myös vuonna 2019 julkaistussa spin-offissa MC Taalasbiilissä. Skäbä teki viimeisen esiintymisensä Moosessa keväällä 2023.
Sivuhenkilöt > Soile

Soile (es. Ani Nevalainen, 2013) oli syksyllä 2013 sarjassa esiintynyt nuori nainen, joka oli Lari Väänäsen kanssa samalla eheytymisleirillä.
Sivuhenkilöt > Sonja Routa

Sonja Routa (es. Irina Pulkka, 2000) toimi Katja Vainion psykiatrina.
Sivuhenkilöt > Sonja Remes

Sonja Remes (es. Tiina Bergström, 1999, 2000) oli Laura Kivirannan työpaikan luonteeltaan utelias sihteeri. Aluksi hän oli kiinnostunut Lauran ja Markus Ekholmin välisestä suhteesta. Myöhemmin hän informoi Lauraa siitä, että Lauran työpaikan johtoportaassa oli saatu tietää siitä, että Lauralla on lapsi, Sauli Kiviranta, josta Laura ei ollut aiemmin kertonut kellekään.
Sivuhenkilöt > Sonya Fadiga

Sonya Fadiga (es. Sue Willberg, 2010) seurusteli jonkin aikaa Heli Sievisen kanssa. Helin äiti Paula Sievinen tosin luuli aluksi Sonyan olevan ihastunut hänen mieheensä eli Helin isään Lasse Sieviseen.
Sivuhenkilöt > Stephanie

Stephanie (es. Karoliina Blackburn, 1999, 2000) on sarjassa esiintynyt ilotyttö, jonka ensiesiintyminen nähtiin Jukka Salinin polttareissa. Ensin Toni Veijalainen maksoi Stephanien seuralaiseksi vammautuneelle veljelleen Petrille ja myöhemmin Toni juotti Markus Ekholmin humalaan ja sen jälkeen sai maksoi Stephanielle, jotta tämä viettäisi yön Markuksen kanssa. Toni otti Markuksesta kuvia tämän nukkuessa yhdessä Stephanien kanssa kiristääkseen tätä rikollisissa bisneksissään.
Sivuhenkilöt > Susanna Tapaninen

Susanna Tapaninen (es. Jatta Ansamaa, 2004) oli Riku Jääskeläisen kihlattu Rakkavaarasta. Susanna oli pettänyt Rikua Ossi Puolakan kanssa, mutta kertoi pettäneensä Rikua vasta saapuessaan Helsinkiin selvittämään asioita Rikun soiteltua hänen peräänsä jo lähemmäs viikon ajan. Susanna ei kuitenkaan kertonut Rikulle, kenen kanssa hän oli tätä pettänyt. Ossille se ei ollut merkinnyt mitään, mutta Susanna oli rakastunut Ossiin ja kuvitteli, että heillä on edessään yhteinen tulevaisuus. Kun Susanna sai näki Rikun ja Katrin suutelemassa, hän tuli siihen tulokseen, ettei hänen ja Rikun enää kannata jatkaa suhdettaan ja he purkivat kihlauksensa, koska kumpikaan ei enää rakastanut toista. Ossikaan ei halunnut suhdetta Susannan kanssa, joten pettynyt Susanna lähti yksin takaisin Rakkavaaraan.
Sivuhenkilöt > Susanne Viita

Susanne Viita (es. Pirjo Luoma-aho, 1999) on rikoskomisario, joka tutki Tyyne Puustisen murhaa.
Sivuhenkilöt > Tane

Tane (es. Mika Lahdenperä, 1999) on sarjassa esiintynyt juoppo, joka asui tehdashallissa, jonne Silja Salin lähti etsimään kadonnutta Tommi Tiihosta. Tanen kaveri Pete vangitsi Siljan tehdashalliin, mutta päästi tämän kuitenkin pois. Myöhemmin Tane auttoi yhdessä Peten kanssa Siljaa löytämään Tommin, mutta kyseessä oli Peten vanhempi miespuolinen Tommi-niminen ystävä eikä Siljan etsimä Tommi.
Sivuhenkilöt > Tanja

Tanja (es. Metsälintu Pahkinen, 1999) on sarjassa esiintynyt ilotyttö, joka nähtiin Jukka Salinin polttareissa.
Sivuhenkilöt > Tamara

Tamara (es. Annemari Laaksonen, 2017–2018, 2019) on spin-off-sarjan Pihlajakadun tuhmat tädit toisella tuotantokaudella nähty strippari. Myöhemmin hän esiintyi Salatuissa elämissä Herukka-strippiklubilla, jonne Gunnar Mustavaara humalapäissään eksyi. Tamaralla ja Gunnarilla oli yhden illan juttu, jonka aikana Tamara oli ottanut kuvan, jonka avulla saada Gunnarilta myöhemmin rahaa yhdessä vietetystä yöstä. Sittemmin Tamara kiristi Gunnarilta rahaa, jotta kuva ei joutuisi julkisuuteen. Camilla lähti esiintymään Herukkaan stripparina, tuhotakseen kuvan Tamaran puhelimesta, mutta yritykset eivät tuottaneet tulosta. Aki Nikkinen puolestaan yritti iskeä Tamaraa ja sai otettua puhelimen Tamaran rintaliiveistä. Puhelimen saatuaan hän antoi sen lavalla esiintyvälle Camillalle, joka pudotti puhelimen erään asiakkaan juomalasiin. Tämän seurauksena Tamara lähetti Ulla Taalasmaalle saman kuvan isona tauluna. Sen seurauksena Ullalle ja Gunnarille syntyi riita. Lopulta Camilla maksoi Tamaran hiljaiseksi.
Sivuhenkilöt > Taru Saaristo

Taru Saaristo (es. Minna Turunen, 2007) oli Heli Sievisen naisystävä ja opettaja. Hän poistui sarjasta muutettuaan Helin kanssa Ranskaan. Heli jätti Tarun Pariisissa aloittaessaan suhteen Iiris Kaukovaaran kanssa.
Sivuhenkilöt > Tero (eheytymisleirin vetäjä)

Tero (es. Juha Ruokola, 2013) nähtiin sarjassa vuonna 2013 vetämässä eheytymisleiriä, missä Lari Väänänen oli mukana.
Sivuhenkilöt > Tero (Ossin ystävä)

Tero (es. Daniel Westerholm, 2009) oli Ossi Puolakan ystävä. Peppi Puolakka käytti alaikäisenä hyväkseen Teroa päästäkseen baariin. Terolle hän valehteli olevansa jo täysi-ikäinen. Valheen tultua julki Tero ei enää tavannut Peppiä.
Sivuhenkilöt > Terttu Pirkkola

Terttu Pirkkola (es. Marju Karlsson, 2012) löysi vuonna 2012 esitetyssä jaksossa tien varrelta sattumalta liftaamasta Severi Sievisen, kun poika oli karannut Aaro Vaalanteen ja Anni Vatasen mökiltä. Myöhemmin Aaro uhkasi Terttua ja hänen perhettä, jos ei peruisi lehti-ilmoitusta, missä Aaro oli kaapannut Severin.
Sivuhenkilöt > Tiia

Tiia (es. Isa Hänninen, 2010) oli sarjassa keväällä 2010 esiintynyt seuralaistyttö, jonka Sampo Kaukovaara järjesti Niko Vainion hotellihuoneeseen ja maksoi siitä Tiialle. Sampon taka-ajatuksena oli saada Niko ja Peppi eroamaan, mikä myös onnistui. Lopulta Peppi sai selville Sampon juonen, kun Niko hankki todisteet Tiialta käräyttääkseen Sampon. Sen jälkeen Niko ja Peppi palasivat yhteen.
Sivuhenkilöt > Tiina (roudari)

Tiina (es. Jemina Kivikkola, 2010) on syksyllä 2010 sarjassa esiintynyt henkilö, joka roudasi musiikkilaitteita Anna Abreun konsertille tuolloisessa dAmDaM-kahvilassa. Heidi Aaltonen yllätti Tiinan Jirin kanssa sängystä.
Sivuhenkilöt > Tiina Lehti

Tiina Lehti (es. Mirja Oksanen, 2010, 2012) oli sarjassa esiintynyt asianajaja.